מספר פנימי: 2071129

הכנסת העשרים

**יוזמים: חברי הכנסת** **יעקב מרגי**  
 **מיכאל מלכיאלי**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

פ/5573/20

הצעת חוק הביטוח הלאומי (תיקון – ערעור על החלטות הוועדה הרפואית לעררים), התשע''ח–2018

|  |  |  |
| --- | --- | --- |
| תיקון סעיף 10 | 1. | בחוק הביטוח הלאומי [נוסח משולב], התשנ"ה–1995[[1]](#footnote-2) (להלן – החוק העיקרי), בסעיף 10, המילים "בשאלה משפטית בלבד," – יימחקו. |
| תיקון סעיף 123 | 2. | בסעיף 123 לחוק העיקרי, המילים "בשאלה משפטית בלבד" – יימחקו. |
| תיקון סעיף 213 | 3. | בסעיף 213 לחוק העיקרי, המילים "בשאלה משפטית בלבד" – יימחקו. |

דברי הסבר

חוק הביטוח הלאומי [נוסח משולב], התשנ"ה–1995, קובע כי ערעור על החלטות שונות של המוסד לביטוח לאומי, לרבות החלטות ועדה לעררים וועדה רפואית לעררים בעניין נפגעי עבודה ונכות כללית, ניתנות לערעור בפני בית הדין האזורי לעבודה, בשאלות משפטיות בלבד.

שוב ושוב נשמעות טענות על פעילות ועדות הערר של המוסד לביטוח לאומי השוללות מנכים את אחוזי הנכות ואת הזכאות לקצבת נכות. בתקשורת פורסם כי ישנם מקרים בהם הרופא המומחה בתחומו בארץ קובע, כי האדם בלתי כשיר ובלתי מסוגל לפעולות מסוימות, אולם ועדות רפואיות או ועדות ערר של המוסד לביטוח הלאומי מחליטות אחרת.

מפרסומים שונים עולה כי ישנם מקרים בהם ועדה רפואית של הביטוח הלאומי קובעת אחוזי נכות, והביטוח הלאומי עצמו מערער ומעלה את התיק בפני ועדת הערר שהופכות את החלטת הוועדה הרפואית.

החוק מותיר בידי ועדות פנימיות של הביטוח הלאומי להכריע במקרים של ערעור, ומאפשר לנכים לעמוד לפני בית משפט רק בעניינים הנוגעים לשאלות משפטיות. הפתרון לכאורה הוא מתן אפשרות לנכה מערער לשטוח את כל טענתיו בפני סמכות חיצונית.

לפיכך, מוצע לאפשר למבוטח לערר על החלטות המוסד לביטוח לאומי גם בשאלות שאינן משפטיות, בפני בית הדין לעבודה.

הצעות חוק זהות הונחו על שולחן הכנסת העשרים על ידי חבר הכנסת אורי מקלב וקבוצת חברי הכנסת (פ/837/20) ועל ידי חבר הכנסת דן סיידה וקבוצת חברי הכנסת (פ/5572/20).

---------------------------------

הוגשה ליו"ר הכנסת והסגנים

והונחה על שולחן הכנסת ביום

כ"ו בתמוז התשע"ח – 9.7.18

1. ס''ח התשנ''ה, עמ' 210. [↑](#footnote-ref-2)